Новият шеф пише план за МБАЛ – Добрич
„Ще се оправят нещата, но голямата ни болест е липсата на медицински кадри“, каза д-р Светозар Байчев
Новият шеф на МБАЛ – Добрич д-р Светозар Байчев ще пише план за управление на лечебното заведение. Той официално пое поста днес, след като бе вписан в Търговския регистър. Това стана ясно на първото заседание на Управителния съвет на Общинския фонд „Здраве", който бе създаден наскоро, съобщи Дарик. Както clinica. bg вече писа някои отделения в болницата са пред затваряне, заради масово напускане на лекари.
Управителният съвет, който се състои предимно от общински съветници, взе решение да бъде свикана дискусия, посветена на състоянието на двете лечебни заведения в Добрич – Многопрофилната болница и Центъра за психично здраве, която ще се състои на 31 май.
Дотогава бе поставен срок на д-р Байчев да излезе с план за управление на лечебното заведение. На срещата бе споделено
притеснението от състоянието на повечето отделения
в болницата, заради драстично намалелия, дори критично на места персонал. Новият директор подчерта, че положението е тревожно, но и преувеличено в общественото пространство. Относно слуховете, че няколко началници на отделения са си подали молби за напускане, д-р Байчев съобщи, че в акушерство и гинекология шефът е в пенсионна възраст, но му е предложено да остане на работа ако реши. В неонатология пък заемащият поста началник не е имал нужната квалификация и е преназначена като редови лекар. Той не отговори на въпрос за състоянието на отделението по кардиология. „Ще се оправят нещата, но голямата ни болест е липсата на медицински кадри", каза още Байчев. Според него, много негативно влияе близостта на Варна с нейните възможности за лечение и за работа на лекарите.
Зам.-кметът д-р Емилия Баева подчерта, че
няма как институциите да влияят на пазара на труда.
„Винаги е имало напускащи лекари", каза тя, „те търсят не само високи заплати, но и кариерно развитие".
„Искаме да изнесем всичко на светло пред обществеността и да видим как може да помогнем всички заедно да се подобри състоянието на добричката болница", подчерта на срещата председателят на УС на Фонд „Здраве" Атанас Атанасов. Той напомни, че вече има заделени 20 000 лева общински средства за задържане на млади специалисти в местната болница, и съобщи, че има и интерес от страна на бизнеса да инвестира в поддържането на лечебното заведение.
Шестима работница са в болница след авария в „Арсенал“ Единият от пострадалите е в тежко състояние, но без опасност за живота
Пироговци прегледаха 400 деца в Сандански Обсъждат сътрудничество между спешната болница и местното лечебното заведение
Скрининг на зъби за деца в Бургас Прегледите ще се извършват с предварително записване и в присъствието на родител
Tърси се нов шеф на РЗОК-Пловдив Досегашният управител Магдалена Петрова е излязла в пенсия
Психично болна нападна медсестра Пациентка в Пазарджик отказала назначени изследвания и се нахвърлила на служителката от Спешното
Пожар пламна в "Св. Георги" Няма пострадали, всички пациенти бяха евакуирани, казаха от болницата
БСП седи зад атаките към Видинската болница Социалистите защитават интересите на частна хемодиализа, която трябва да отвори в града ни, каза д-р Цветан Василев